open-index/open-wikipedia-markdown huggingface dataset:
Epinephelinae

**Epinephelinae** is 'n sub-familie van visse wat hoort tot die familie *Serranidae* en staan ook bekend as die klipkabeljoue. Hierdie sub-familie se lede verskil in grote en word gekenmerk deur hulle sterk, robuuste lywe, geronde pektorale vinne en groot bekke. Die meeste van die visse word as wyfies gebore en verander hulle geslag na mannetjies later in hulle lewenssiklus; hulle is dus hermafrodiete. Hulle is gewoonlik alleenlopers en karnivore wat in riwwe bly. Hulle skuil die grootste gedeelte van die dag in grotte of oorhange en jag in die nag. Hulle is territoriaal van aard en nuuskierig. Sommige van die groter spesies is belangrik vir hengelaars.

In Engels staan die sub-familie as *Groupers* bekend.

## Genera 
Die volgende genera en gepaardgaande spesies kom aan die Suid-Afrikaanse kus voor:

: *Aethaloperca*
:: *Aethaloperca rogaa* – Rooibek-kabeljou

: *Anyperodon*
:: *Anyperodon leucogrammicus* – Slankklipkabeljou

: *Cephalopholis*
:: *Cephalopholis argus* – Pou-klipkabeljou
:: *Cephalopholis miniata* – Koraalklipkabeljou
:: *Cephalopholis nigripinnis* – Swartvin-klipkabeljou
:: *Cephalopholis sexmaculata* – Seskol-klipkabeljou
:: *Cephalopholis sonnerati* – Tamatie-klipkabeljou
:: *Cephalopholis urodeta* – Donkervin-klipkabeljou

: *Dermatolepis*
:: *Dermatolepis striolata* – Gladde klipkabeljou

: *Epinephelus*
:: *Epinephelus albomarginatus* – Witrand-klipkabeljou
:: *Epinephelus andersoni* – Katgesigklipkabeljou
:: *Epinephelus chlorostigma* – Bruinspikkel-klipkabeljou
:: *Epinephelus coeruleopunctatus* – Witkol-klipkabeljou
:: *Epinephelus coioides* – Oranjekol-klipkabeljou
:: *Epinephelus fasciatus* – Rooibalk-klipkabeljou
:: *Epinephelus flavocaeruleus* – Geelstert-klipkabeljou
:: *Epinephelus lanceolatus* – Briekwabaars
:: *Epinephelus macrospilos* – Grootkol-klipkabeljou
:: *Epinephelus malabaricus* – Malabar-klipkabeljou
:: *Epinephelus marginatus* – Geelpensklipkabeljou
:: *Epinephelus polyphekadion* – Maskering-klipkabeljou
:: *Epinephelus posteli* – Tierklipkabeljou
:: *Epinephelus rivulatus* – Halfmaan-klipkabeljou
:: *Epinephelus tauvina* – Slym-klipkabeljou
:: *Epinephelus tukula* – Aartappel-baars

: *Plectropomus*
:: *Plectropomus laevis* – Swartsaal-luiperdkabeljou
:: *Plectropomus punctatus* – Marmer-luiperdkabeljou

: *Variola*
:: *Variola louti* – Geelrant-maanstert

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Verwysings
John Travolta

**John Joseph Travolta** (gebore op 18 Februarie 1954) is ’n Amerikaanse akteur, danser en sanger. 

## Loopbaan 
Hy het in die 1970's bekend geraak nadat hy in die televisiereeks *Welcome Back, Kotter* (1975–1979) verskyn en in die lokettreffers *Saturday Night Fever* (1977) en *Grease* (1978) gespeel het. Sy loopbaan het in die 1980's ’n agteruitgang beleef, maar hy het in die 1990's ’n terugkeer gemaak in *Pulp Fiction* (1994) en *Face/Off* (1997). Hy was sedertdien ook in *Swordfish* (2001), *Wild Hogs* en *Hairspray* (albei 2007).

Travolta is vir ’n Oscar vir beste akteur benoem vir *Saturday Night Fever* en *Pulp Fiction*. Hy het die Golden Globe gewen vir sy spel in *Get Shorty*. In 2014 het hy die IIFA-prys vir uitnemende prestasie in die internasionale rolprentwese ontvang.

## Verwysings 
## Eksterne skakels 
* Amptelike webtuiste: www.travolta.com
* 
* 
*
Harlekyn-goudvissie

Die **harlekyngoudvissie** (*Pseudanthias connelli*) is 'n vis wat endemies aan die kus van KwaZulu-Natal is. In Engels staan die vis bekend as die *Harlequin goldie*.

## Identifikasie 
Die vis word tot 11&nbsp;cm lank. Die mannetjie is opmerklik; die voorste helfte van die lyf is bruin-swart aan die bokant en wit aan die onderkant terwyl die agterkant blouerig-pers is. 'n Wit horisontale lyn skei die donker en ligte gedeeltes. Die wyfies se kleur is meer eenvoudig, die lyf is oranjebruin en die onderkant is ligter. Die stertvin se punte is gerond en is ook oranjebruin.

Die vis word min gesien op riwwe maar is opgeteken op die Aliwal-bank, die Durbangebied en ook in skeepswrakke. Hulle leef in water wat 25&nbsp;m of dieper is en vreet soöplankton.

Die vis is eers in 1986 deur Dr. Alan Connell ontdek.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Eksterne skakel 
* *Pseudanthias connelli* by FishBase.
Hausa (volk)

Die **Hausa** (Hausa: *Hausawa*, letterlik: "Hausa-volk") is 'n etniese groep inheems aan Noord-Nigerië en Suid-Niger wat noord van beide die Niger- en Benueriviere leef. Die etniese groep omvat sowat 40 miljoen mense en hulle praat Hausa as moedertaal en Arabies, Engels, Frans of Fula as tweede taal. Dit is saam met die Igbo en die Joroeba een van die grootste etniese groepe in beide Nigerië en Wes-Afrika.

duimnael|links|Vlag van die Hausa
duimnael|links|Verspreiding van die Hausa in Suid-Niger en Noord-Nigerië
Die Hausa vorm 'n diverse, maar kultureel homogene etniese groep wat hoofsaaklik in die streke van die Sahel en die Soedan voorkom. Behalwe Niger en Nigerië leef Hausa ook in lande soos Benin, Ghana, Ivoorkus, Kameroen, Soedan, Tsjad en Togo. Groot stede met 'n belangrike Hausa-bevolking sluit in Lagos, Port Harcourt, Accra, Abidjan, Banjul en Cotonou.

Die Hausa is 'n hoofsaaklik Islamitiese volk en beoefen tradisioneel handel en die makmaak van beeste. Hulle het oor eeue heen 'n belangrike rol in die Trans-Sahara-handel gespeel en langs tradisionele handelsroete gevestig. Tans speel die Hausa 'n belangrike rol in die politiek en kultuur van beide Niger en Nigerië. Veral in Niger is sommige presidente en premiers van Hausa-afkoms, waar hulle ook omtrent die helfde van dié land se bevolking vorm.

## Verwysings 
## Eksterne skakels
Slag van Kessel

duimnael|300px|Kaart van Nederland in die Romeinse tyd met die plek waar die slag plaasgevind het.

Die **Slag van Kessel** (55 v.C.) is die vroegste bekende veldslag op die huidige Nederlandse grondgebied.

In hierdie slag is twee Germaanse stamme, naamlik die Tencteri en die Usipetes, deur Julius Caesar uitgewis. Die Romeinse generaal beskryf hierdie gebeurtenis in sy boek *de Bello Gallico*, maar dit het in 2015 eers duidelik geword waar die slag plaasgevind het. Dit was naby die dorp Kessel in die Brabantse gemeente Oss en die Gelderse dorp Heerewaarden in Nederland. Heerewaarden is geleë in die gebied tussen die riviere wat die Land van Maas en Waal genoem word, naby die punt waar die riviere amper saamstroom. Kessel lê naby op die Maas se suidoewer. Vandag verbind 'n dyk met 'n pad die Land van Maas en Waal met die Bommelerwaard wat verder westelik tussen die riviere lê, maar in die Romeinse tyd het die riviere moontlik regtig saamgestroom.

In 55 v.C. het Caesar probeer om die groot riviere, naamlik die Ryn, Waal en Maas as die grens van die Romeinse Ryk te vestig en die Keltiese stam wat hier woon, die Menapii, by die Ryk in te lyf.

## Argeologie 
Met baggerwerk in die 90's het amateurargeoloë Leo Stolzenbach en Anton Verhagen daar groot hoeveelhede argeologiese materiaal versamel en later het die argeoloog Nico Roymans van die Vrije Universiteit Amsterdam die wetenskaplike navorsing gelei. Daar is 'n groot aantal skeletreste gevind maar ook swaarde, spiespunte en 'n helm. Baie skelette toon die spore van swaard- of spieswonde, en die koolstof-14-resultate toon dat dit inderdaad uit die Laat-ystertydperk dateer. Die tandglasuur van drie indiwidue is ondersoek op stronsiumisotope, wat aandui dat hulle nie uit hierdie gebied afkomstig was nie.

## Geskiedenis 
Wat Caesar self oor die veldslag sê is taamlik skrikwekkend. Die twee stamme het van buite die grense van die Ryk gekom en het Caesar toestemming gevra om hulle in die vrugbare gebied van die riviere te vestig. Hulle het 'n kamp in die Land van Maas en Waal gehad. Pleks van sy toestemming te gee het hy aangeval (Boek IV, Hoofstuk XV):

In Caesar se tyd was volksmoord 'n onbekende begrip en hy vermeld sy dade met trots. Die aantal mense wat gedood is word geskat op tussen 150&nbsp;000 en 200&nbsp;000.

## Verwysings
55 v.C.

## Gebeure 
* Mei- Die Slag van Kessel – Julius Caesar wis die Tencteri en die Usipetes in die gebied van die Maas en die Waal uit.
* Caesar bou 'n brug oor die Ryn en val Germanië binne om die Suebi se oorlogsvermoë te verminder. Hy plunder agtien dae lank dorpe en vernietig hul oeste. Toe trek hy terug oor die brug en vernietig dit.
* Hoewel dit laat in die somer is, vertrek Caesar na die gebied van Portus Itius (moontlik Boulogne) en berei hom voor om Britannia in te val. Hy het tagtig skepe vir sy twee legioene en nog agtien vir sy ruitery.
* Die inval in Britannia verloop nie baie suksesvol nie. Getye en storms eis hulle tol en die teenstand is aansienlik. Hy keer eerder terug na Gallië.

## Geboortes 
* Tibullus – ’n Latynse digter en skrywer van treurdigte († 19 v.C.)

## Sterftes 
*

## Verwysings
Springbokfontein, Noordwes

**Springbokfontein** is 'n klein dorpie geleë in Ngaka Modiri Molema-distriksmunisipaliteit in die Noordwesprovinsie van Suid-Afrika.

## Geografie 
Die dorpie lê 1 395 meter bo seevlak teenaan die R375-pad tussen Sannieshof en die N18 na Mahikeng.

## Sien ook 
* Lys van dorpe in Suid-Afrika

## Verwysings
John Malkovich

**John Gavin Malkovich** (gebore op 9 Desember 1953) is ’n Amerikaanse akteur en rolprentregisseur wat in meer as 70 rolprente gespeel het. Hy het Oscar-benoemings gekry vir *Places in the Heart* en *In the Line of Fire*. 

## Loopbaan 
Malkovich het op skool in verskeie toneelstukke verskyn en was lid van ’n folk-gospelgroep. Hy het daarna toneelspel studeer. In 1976 was hy ’n medestigterslid van die Steppenwolf-teatergeselskap in Chicago. Hy het in 1980 na New York verhuis om in die Steppenwolf-produksie *True West* te verskyn; hy het daarvoor ’n Obie-prys gewen. Vroeg in 1982 het hy in *A Streetcar Named Desire* van Chicago se Wisdom Bridge Theatre gespeel. 

duimnael|links|160px|Malkovich in 1994.
Hy het in 1984 ’n Steppenwolf-medeproduksie, *Balm in Gilead*, geregisseer en daarvoor ’n tweede Obie-prys asook ’n Drama Desk-prys gewen. nadat die toneelstuk in 1985 vir televisie aangepas is.

Hy het sy rolprentdebuut in 1984 gemaak as Sally Field se blinde loseerder in *Places in the Heart* en daarvoor sy eerste Oscar-benoeming vir beste manlike byspeler gekry. Hy was ook Al Rockoff in *The Killing Fields*. Ander prente sluit in *Empire of the Sun* en *The Glass Menagerie* (albei 1987). Die volgende jaar het hy ’n ster geword vir sy uitbeelding van die sinistere en sensuele Valmont in *Dangerous Liaisons* (1988). 

Malkovich het in 1992 in *Of Mice and Men* gespeel en is in 1994 vir nog ’n Oscar benoem vir sy rol on *In the Line of Fire*. Hoewel hy die titelrol vertolk het in Charlie Kaufman se *Being John Malkovich*, het hy ’n effense variasie van homself gespeel, soos aangedui deur die karakter se tweede naam, "Horatio". Hy het ook ’n kameerol gehad in die fliek *Adaptation*, ook deur Kaufman – hy het homself gespeel tydens die verfilming van *Being John Malkovich*. 

Sy regisseursdebuut was in 2002 met *The Dancer Upstairs*. In dieselfde jaar het hy die titelrol vertolk in ''Ripley's Game*. Ander prente sluit in *The Man in the Iron Mask* (1998), *The Hitchhiker's Guide to the Galaxy* (2005), *Eragon* (2006), *Beowulf* (2007), *Changeling* (2008), *Red* (2010), *Transformers: Dark of the Moon* (2011) en *Red 2* (2013).

Malkovich  het ook sy eie kleremaatskappy, Mrs. Mudd, in 2002 gestig. Die maatskappy het die John Malkovich-mansklereversameling "Uncle Kimono" in 2003 uitgereik en ’n tweede reeks, "Technobohemian," in 2010. Malkovich het self die klere ontwerp.

Hy het in 2008 die titelrol vertolk in die prent *The Great Buck Howard*. Hy was ook Quentin Turnbull in *Jonah Hex* (2010). Malkovich is bekend vir sy kenmerkende stem, wat *The Guardian'' beskryf as "’n skril, effens orgasmiese, dralerige stemtoon". 

## Filmografie 
## Verwysings 
## Eksterne skakels 
* 
* 
*15px Hierdie artikel is vertaal uit die Engelse Wikipedia
Rooigrond

**Rooigrond** is 'n dorpie in Ngaka Modiri Molema-distriksmunisipaliteit in die Noordwesprovinsie van Suid-Afrika. 

Die nedersetting is 16 km suidoos van Mahikeng en 25 km suidwes van Ottoshoop geleë. Die plek was voorheen bekend as Vrywilligersrus en Heliopolis. 'n Deel van die Rooigrondgebied wat afgestaan is aan Boerevrywilligers onder Adriaan de la Rey deur Tswanakapteins in die 1880s, het die republieke van Stellaland en Goosen geword. Rooigrond het as die voormalige hoofstad van die korstondige Republiek van Goosen gedien van 1882 tot 1883.

## Sien ook 
* Lys van dorpe in Suid-Afrika

## Verwysings
47 v.C.

## Gebeure 
* Maart – Caesar is betrokke by die *Bellum Alexandrinum* 'n oorlog wat die Biblioteek van Alexandrië in die as lê.
* September – Caesar verslaan Pharnaces II van die Cimmeriese Bosporus in Pontus by Zela en sê *veni,vidi, vici* daaroor.
* Oktober – Caesar het teruggekeer na Rome, waar sy diktatorskap ten einde kom.
* Desember – Caesar gaan na Africa waar die *Bellum Africanum* woed.

## Geboortes 
* Junie – Caesarion, seun van Caesar en Cleopatra

## Sterftes 
*

## Verwysings
Ralph Fiennes

**Ralph Fiennes** (gebore as **Ralph Nathaniel Twisleton-Wykeham-Fiennes**; 22 Desember 1962) is ’n Britse akteur. Hy is veral bekend vir sy  Shakespeare-rolle.

## Loopbaan 
Fiennes het tussen 1983 en 1985 aan die Royal Academy of Dramatic Art studeer. Hy het sy akteursloopbaan op die verhoog begin en daarna bekendheid verwerf by die Royal Shakespeare Company. Sy eerste rolprentrol was in 1992 as Heathcliff in ''Emily Brontë's Wuthering Heights*, saam met Juliette Binoche.

In 1993 was sy eerste groot rol in die omstrede *The Baby of Mâcon*, wat nie goed ontvang is nie. Later in dié jaar het hy internasionaal beroemd geraak vir sy uitbeelding van ’n kommandant in ’n Nazi-konsentrasiekamp in *Schindler's List*. Hy is vir sy spel vir ’n Oscar en Golden Globe vir beste manlike byspeler benoem Sy spel in *The English Patient* (1996) het hom ’n tweede benoeming vir ’n Oscar besorg, dié keer vir beste akteur, sowel as vir ’n Golden Globe en Bafta.

Sedertdien was Fiennes in verskeie noemenswaardige prente, soos *Strange Days* (1995), *The End of the Affair* (1999), *Red Dragon* (2002), *The Constant Gardener* (2005), *In Bruges* (2008), *The Reader* (2008), *Clash of the Titans* (2010), *Great Expectations* (2012) en *The Grand Budapest Hotel* (2014). Hy is ook bekend vir sy rolle in groot franchises, soos die *Harry Potter*-reeks, waarin hy Lord Voldemort speel, en die *James Bond*-reeks waarin hy van 2012 af die rol van M vertolk.

Hy het sy debuut as regisseur in 2011 gemaak met *Coriolanus'', ’n verwerking van die Shakespeare-tragedie, waarin hy ook die titelrol vertolk. Fiennes het ’n Tony gewen vir sy spel as Hamlet op Broadway. 

## Verwysings 
## Eksterne skakels 
* 
* 
* Ralph Fiennes by Emmys.com
* 
*15px Hierdie artikel is vertaal uit die Engelse Wikipedia
Tatum O'Neal

'''Tatum Beatrice O'Neal'* (gebore op 5 November 1963) is ’n Amerikaanse aktrise en skrywer. Sy is die jongste persoon nog wat ’n mededingende Oscar gewen het – op 10-jarige ouderdom vir *Paper Moon'' (1973). Sy het ook ’n Golden Globe vir beste nuweling ontvang vir die fliek, waarin sy saam met haar pa, Ryan O'Neal, gespeel het.

Sy is ook bekend daarvoor dat sy Michael Jackson se eerste meisie was.

## Loopbaan 
In die 15 jaar ná *Paper Moon* was sy in net vyf prente te sien, onder meer *The Bad News Bears* (1976), *Nickelodeon* (1976) en *Little Darlings* (1980). 

In die vroeë 2000's het O'Neal weer begin toneelspeel en sedertdien het sy gasverskynings gemaak in *Sex and the City*, *8 Simple Rules for Dating My Teenage Daughter* en *Law and Order: Criminal Intent*. Van 2005 af was sy in die televisiedramareeks *Rescue Me*. Van 2006 tot 2007 het sy die rol vertolk van die psigotiese Blythe Hunter in die TV-drama *Wicked Wicked Games*. Sy was in 2007 ook in die rolprent *My Brother*.

## Persoonlike lewe 
In 1986 is O'Neal met die professionele tennisspeler John McEnroe getroud en hulle het drie kinders gehad. Hulle is in 1994 geskei.

In haar outobiografie, *A Paper Life*, beweer O'Neal sy is op 12-jarige ouderdom deur haar pa se dwelmverskaffer gemolesteer. Sy maak ook bewerings van fisieke en emosionele mishandeling deur haar pa, wat sy aan dwelmmisbruik toeskryf, en vertel besonderhede van haar eie heroïenverslawing en die uitwerking daarvan op haar verhouding met haar kinders. Haar pa het die bewerings as leuens afgemaak. 

In 2011 het sy nuwe memoires geskryf met die titel ''Found: A Daughter's Journey Home''. Daarin skryf sy oor haar stormagtige verhouding met haar pa, haar onstabiele huwelik met McEnroe en haar inhegtenisneming vir dwelmbesit.

In dieselfde jaar het sy en haar pa ná 25 jaar begin werk aan die herstel van hul verhouding.

## Verwysings 
## Eksterne skakels 
* "When Young Stars Burn Out" MSN Movies
* 
*15px Hierdie artikel is vertaal uit die Engelse Wikipedia
Boitumelong

**Boitumelong** is 'n township 5 km wes van Bloemhof, in die suidweste van Noordwesprovinsie van Suid-Afrika.

## Verwysings
Liam Neeson

**William John "Liam" Neeson**, OBE (gebore op 7 Junie 1952) is ’n Noord-Ierse akteur.

## Loopbaan 
In 1976 het hy by die Lyric Players' Theatre in Belfast aangesluit. Hy het daarna in die rolprent *Excalibur* (1981) verskyn. Tussen 1982 en 1987 was hy in vyf prente te sien, onder meer in *The Bounty* saam met Mel Gibson en Anthony Hopkins (1984) en *The Mission* saam met Robert de Niro en Jeremy Irons (1986). In 1989 het hy ’n hoofrol saam met Patrick Swayze vertolk in *Next of Kin* (1989).

Hy het groter bekendheid verwerf toe hy in 1993 die titelrol vertolk het in ''Schindler's List*, wat die Oscar vir beste rolprent gewen het. Hy het daarna in ander suksesvolle prente gespeel, soos die geskiedenisprent *Michael Collins* (1996), die musiekspel *Les Misérables* (1998), die epiese *Star Wars Episode I: The Phantom Menace* (1999), die biografiedrama *Kinsey* (2004), die superheldprent *Batman Begins* (2005), die fantasie-avontuur *Clash of the Titans* (2010), die fantasiereeks *The Chronicles of Narnia'' (2005–'10) en die riller *The Grey* (2011).

Hy is vir verskeie pryse vir beste akteur benoem, onder meer ’n Oscar, ’n Bafta en drie Golden Globes. Die rolprenttydskrif *Empire* beskou Neeson as "een van die 100 sexyste sterre in die rolprentgeskiedenis" en van "die top-100-rolprentsterre van alle tye".

## Verwysings 
## Eksterne skakels 
* 
* 
* 
* 
*15px Hierdie artikel is vertaal uit die Engelse Wikipedia
Klippies Kritzinger

**Johannes Lodewyk (Klippies) Kritzinger** (1 Maart 1948 – 18 Februarie 2016) was 'n Springbokrugbyspeler wat sewe toetse gespeel het en ook deel was van die eerste Vrystaatspan wat die Curriebeker verower het.

Kritzinger maak sy toetsdebuut op 13 Julie 1974 teen die Britse Eilande in Port Elizabeth (toe 26 jaar oud). Hy speel sy laaste toets op 18 September 1976 in Johannesburg teen Nieu-Seeland (28-jarige ouderdom). In totaal het hy in 7 toetse, 5 toerwedstryde en 12 Springbokwedstryde gespeel.

## Eksterne skakels 
* 
*
Jeremy Irons

**Jeremy John Irons** (gebore op 19 September 1948) is ’n Britse akteur.

## Loopbaan 
Ná sy klassieke opleiding aan die Bristol Old Vic Theatre School het Irons sy akteursloopbaan in 1969 op die verhoog begin. Hy het in baie West End-produksies verskyn, soos ''The Winter's Tale*, *Macbeth*, *Much Ado About Nothing*, *The Taming of the Shrew*, *Godspell*, *Richard II* en *Embers*. In 1984 het hy sy Broadway-debuut in *The Real Thing* gemaak en ’n Tony vir beste akteur gewen.

duimnael|links|160px|Irons in 2006.

Sy eerste groot rolprentrol was in 1981 in die romantiese drama *The French Lieutenant's Woman*, waarvoor hy ’n Bafta-benoeming gekry het. Ná rolle in prente soos *Moonlighting* (1982), *Betrayal* (1983) en *The Mission* (1986), het hy lof gekry vir sy spel as die tweeling-ginekoloë in die sielkundige riller *Dead Ringers* (1988). 

In 1990 was hy in die rol van die vermeende moordenaar Claus von Bülow in *Reversal of Fortune*. Hy het verskeie pryse daarvoor gewen, onder meer ’n Oscar vir beste akteur.

Ander noemenswaardige prente sluit in die raaiselriller *Kafka* (1991), die periodedrama *The House of the Spirits* (1993), die romantiese drama *M. Butterfly* (1993), die aksiefliek *Die Hard with a Vengeance* (1995), die dramas *Lolita* (1997), *The Man in the Iron Mask* (1998), *The Merchant of Venice* (2004) en *Being Julia* (2004) en die western *Appaloosa* (2008).

Irons het ook bekendheid op TV verwerf. Hy het sy eerste Golden Globe-benoeming gekry vir die reeks *Brideshead Revisited* (1981). In 2005 het hy saam met Helen Mirren in die historiese minireeks *Elizabeth I* gespeel en daarvoor ’n Golden Globe en Emmy vir beste manlike byspeler gewen. Van 2011 tot 2013 was hy pous Alexander VI in die historiese reeks *The Borgias*. 

Hy is een van min akteurs wat ’n Oscar, Emmy, Grammy en Tony gewen het. 

## Verwysings 
## Eksterne skakels 
* Jeremy Irons – amptelike webtuiste
* Jeremy Irons-profiel  by *The Daily Telegraph'' (13 Maart 2008)
* 
* 
*15px Hierdie artikel is vertaal uit die Engelse Wikipedia
Ernst de Jong

duimnael|Agterkant van die Suid-Afrikaanse 10-rand-banknoot

Die **Ernst de Jong** (1934 – 15 Februarie 2016) was ’n Suid-Afrikaanse kunstenaar. Hy is bekend as die persoon wat die diere op die Suid-Afrikaanse banknote geskilder het.

Suid-Afrika se eerste banknote het die afbeelding van Jan van Riebeeck, die eerste Nederlandse goewerneur van die Kaap die Goeie Hoop, gedra. In die 1980’s is die note herontwerp met afbeeldings van inheemse diere, soos die renoster, olifant, leeu, buffel, luiperd, ens. De Jong was vir hierdie ontwerpe verantwoordelik.

Hy het ook sy Springbokkleure verwerf in sierduik (3&nbsp;m) in 1960 en later ’n duikafrigter geword.

De Jong is in Pretoria gebore,  waar hy ook sy skoolopleiding ontvang het. ’n Sportbeurs wat aan hom toegeken is, het hom in staat gestel om na Amerika te gaan, waar hy vier jaar se opleiding aan die kunsskool van die Universiteit van Oklahoma ontvang het en ’n graad in Beeldende Kuns aan hom toegeken is. Daar het hy onder John O’Neill, Eugene Baninger en Emilio Amero gestudeer. Ernst de Jong het in 1958 na Suid-Afrika teruggekeer en was tot in 1961 lektor in inligtingontwerp aan die Pretoriase Tegniese Kollege. Hy bied eenmantentoonstellings in Pretoria (1958, 1961, 1965, 1966), Johannesburg (1960, 1964, 1966) en Milaan (1964) aan, en neem ook deel aan verskeie groeptentoonstellings.

Hy besit ’n reklame-ontwerpateljee in Pretoria, waar hy ontwerpe maak vir nywerhede, uitstallings, advertensies, films en posseëls. Sy openbare opdragte sluit verskeie grafiese werke vir onder meer die Transvaalse Provinsiale Administrasiegebou in Pretoria en die Kernnavorsingsentrum by Pelindaba in. Van sy werk is in die Museum vir Skone Kuns in Oklahoma en in Johannesburg en Pretoria ten toon gestel, en is ook in besit van die Schlesinger-organisasie en die Rembrandt-kunsstigting.

## Sien ook 
* Suid-Afrikaanse Rand

## Verwysings 
* Brosjure van die Republiekfees 1966 • Kunsuitstallings in amptelike opdrag gereël deur die Suid-Afrikaanse Kunsvereniging

## Bronne 
* *Wêreldspektrum*, 1982,  band
Catherine Deneuve

**Catherine Deneuve** (gebore as **Catherine Fabienne Dorléac**; 22 Oktober 1943) is ’n Franse aktrise wat bekendheid verwerf het in rolle van afsydige, geheimsinnige skoonhede. 

## Loopbaan 
duimnael|160px|links|Deneuve in 1969.

Deneuve was 13 jaar oud toe sy haar akteursloopbaan met ’n klein rol in *Les Collégiennes* (1957) begin het, saam met haar jonger suster, die kinderakteur Sylvie Dorléac. Sy het erkenning gekry as Catherine Dorléac, maar het daarna haar ma se nooiensvan gebruik om haar van haar susters te onderskei.

Deneuve het eindelik in meer as 120 rolprente verskyn en is 14 keer vir die Franse César-prys benoem; sy het dit gewen vir *Le Dernier Métro* (1980) en *Indochine* (1992). 

Sy het die eerste keer aandag getrek in die 1964-prent *Les Parapluies de Cherbourg* en het daarna in *Répulsion* (1965), *Belle de Jour* (1967) en *Tristana* (1970) verskyn. Sy is ook vir ’n Bafta benoem vir haar spel in *Belle de Jour* en vir ’n Oscar vir *Indochine*. In 1998 het sy die Volpi-beker by die Venesiese Rolprentfees gewen vir *Place Vendôme*. 

Haar ander rolprente sluit in die neo-noir-misdaadprent *Hustle* (1975), die erotiese riller *The Hunger* (1983), die musiekdrama *Dancer in the Dark* (2000), die swart komedie *8 Women* (2002) en die komediedrama *In the Courtyard* (2014).

## Verwysings 
## Eksterne skakels 
* 
* 
* Catherine Deneuve by filmsdefrance.com
* 
*15px Hierdie artikel is vertaal uit die Engelse Wikipedia
Winona Ryder

**Winona Ryder** (gebore as **Winona Laura Horowitz**; 29 Oktober 1971) is ’n Amerikaanse aktrise. Sy is een van die mees winsgewende en ikoniese aktrises in Hollywood. 

## Loopbaan 
duimnael|links|160px|Ryder in 2008.

Sy het haar rolprentdebuut in 1986 in *Lucas* gemaak en in 1988 algemene lof en erkenning gekry vir die rol van Lydia Deetz, ’n goth-tiener in *Beetlejuice*. Ná verskeie ander rolle in flieks en op televisie, het Ryder in die kultusfliek *Heathers* (1988) gespeel. Later was sy in *Mermaids* (1990), waarvoor sy ’n Golden Globe-benoeming gekry het, *Edward Scissorhands* (1990) en ''Bram Stoker's Dracula* (1992).

In 1993 het sy ’n Golden Globe vir beste vroulike byspeler gewen en ’n Oscar-benoeming gekry vir haar spel in *The Age of Innocence*, en in 1994 ’n Oscar-benoeming vir beste aktrise vir *Little Women*. Sy was ook te sien in *Reality Bites* (1994), *Alien: Resurrection* (1997), *Celebrity* (1998) en *Girl, Interrupted* (1999), waarvan sy ook die uitvoerende vervaardiger was. In 2000 het sy ’n ster op die Hollywood Walk of Fame gekry.

In 2002 was sy in die lokettreffer *Mr. Deeds* saam met Adam Sandler en in 2010 het sy in *Star Trek* gespeel. In 2010 is sy benoem vir twee Screen Actors Guild Awards: vir *When Love Is Not Enough: The Lois Wilson Story* en *Black Swan''. 

## Persoonlike lewe 
Ryder het baie aandag in die media getrek met haar persoonlike lewe, onder meer haar verhouding met Johnny Depp in die vroeë 1990's en haar inhegtenisneming in 2001 vir winkeldiefstal. Sy was ook openlik oor haar stryd teen angs en depressie. 

## Verwysings 
## Eksterne skakels 
* 
* 
* Winona Ryder  by TV.com
* 
*15px Hierdie artikel is vertaal uit die Engelse Wikipedia
Holborn

**Holborn** is 'n stadsbuurt in die Londense administratiewe distrik Borough of Camden wat noordwes van die historiese middestad, die *City of London*, en suid van Clerkenwell, 'n buurt in die distrik Borough of Islington, geleë is.

Holborn se naam is afgelei van die Fleetrivier se boloop wat oorspronklik Holbourne genoem is. Dié naam het sy oorsprong in die Oud-Engelse *holburna* ("stroompie in 'n diep vallei"). 

Holborn, wat tot die administratiewe hervormings van 1965 'n selfstandige metropolitaanse distrik (*metropolitan borough*) gevorm het, word tradisioneel met joernalisme en regswetenskaplike opleiding verbinding. Die drukkerye en redaksiekantore van Londense dagblaaie, wat vroeër in Holborn se Fleet Street gesetel was, is reeds in die 1980's na ander stadsdele verskuif, maar met die *Royal Courts of Justice* en die *Inns of Court* is daar steeds regtelike en geregtelike instellings in die buurt.

Ook in Holborn geleë is een van die Britse hoofstad se merkwaardigste museums, die voormalige woonhuis van Sir John Soane wat hy as 'n museum aan die nageslagte bemaak het en wat sedert sy afsterwe onveranderd gebly het; die openbare park Lincoln's Inn Fields vlakby Sir John Soane se museum en Dr Johnson se huis, asook enkele geboue wat nie in die Groot Brand van Londen in 1666 vernietig is nie. *Sicilian Avenue*, 'n Italiaans-geïnspireerde voetgangerslaan, dateer uit die Edwardiaanse tydperk.

## Eksterne skakels 
;Algemene inligting
----
* *Movebubble.com: Holborn London Guide* 
;Stadsbeplanning
---- 
* *Mica Architects: Holborn Midtown Masterplan 2015*
Vanessa Redgrave

**Vanessa Redgrave**, CBE (gebore op 30 Januarie 1937) is ’n Britse aktrise van die verhoog, rolprent en televisie, asook ’n politieke aktivis. Sy is in 2003 in die Amerikaanse teater-eresaal opgeneem en het in 2010 ’n Bafta-fellow geword.

## Loopbaan 
duimnael|links|160px|Redgrave in 2007.

Redgrave het in 1961 bekend geword in die rol van Rosalind in *As You Like It* vir die Royal Shakespeare Company. Sy het sedertdien in meer as 35 West End- en Broadway-produksies opgetree; in 1984 het sy die Olivier-prys vir *The Aspern Papers* gewen en in 2003 die Tony vir ''Long Day's Journey into Night*. Sy het ook Tony-benoemings gekry vir die toneelstukke *The Year of Magical Thinking* en *Driving Miss Daisy*.

Sy het verder in meer as 80 rolprente verskyn en is ses keer vir ’n Oscar benoem; sy het gewen vir die titelrol in *Julia* (1977). Haar ander benoemings was vir *Morgan: A Suitable Case for Treatment* (1966), *Isadora* (1968), *Mary, Queen of Scots* (1971), *The Bostonians* (1984) en *Howards End* (1992). 

Van haar ander bekende rolle was in *A Man for All Seasons* (1966), *Blowup* (1966), *Camelot* (1967), *The Devils* (1971), *Murder on the Orient Express* (1974), *Prick Up Your Ears* (1987), *Mission: Impossible* (1996), *Atonement* (2007), *Coriolanus* (2011) en *The Butler'' (2013). Sy is deur Arthur Miller en Tennessee Williams "die grootste lewende aktrise van ons tyd" genoem. Sy het talle pryse gewen: ’n Oscar, Emmy, Tony, Bafta, Olivier-prys, prys vir beste aktrise op die Cannes-rolprentfees, Golden Globe en Screen Actors Guild Award.

Sy is lid van die Redgrave-gesin van akteurs; sy is die dogter van sir Michael Redgrave en lady Redgrave (die aktrise Rachel Kempson), die suster van Lynn Redgrave en Corin Redgrave, die ma van Joely Richardson en Natasha Richardson, die tante van Jemma Redgrave en die skoonma van Liam Neeson.

## Verwysings 
## Eksterne skakels 
* 
* 
* "Vanessa Redgrave: Actress and Campaigner"
* "She's Got Issues" – *The Observer*, 19 Maart 2006
* 
*15px Hierdie artikel is vertaal uit die Engelse Wikipedia
Carol Clark

**Carol Clark** (gebore 1947) is 'n Suid-Afrikaanse skrywer en digter.

## Lewe en werk 
Sy is in 1947 op Elliot in die Oos-Kaap gebore, waar sy ook matrikuleer. Carol Clark studeer verder aan die Hugenote Kollege op Wellington en bekwaam haarself as 'n maatskaplike werker. Hierna verwerf sy die B.A.-graad en die B.A. Honneurs-graad aan die Universiteit van Suid-Afrika deur deeltydse studie. Sy woon lank aan die Weskus, onder meer op Koingnaas en Langebaan, waar sy bibliotekaresse is en ook vir 'n rukkie Engels gee op die skool by Vredenburg. Sy is getroud en het twee kinders.

## Skryfwerk 
### Digkuns 
Sy publiseer Afrikaanse en Engelse gedigte in letterkundige tydskrifte soos *Standpunte*, *Tydskrif vir Letterkunde* en *Carapace* en debuteer dan in 1984 in die versamelbundel *Visier*. Hier onderskei sy haar gedigte deur 'n fyn visualiteit en genuanseerde klankspel, met T.T. Cloete wat veral die gedigte *Ruimtetuig* en *Uitvaart* in hierdie verband uitsonder. Haar natuurbeelding word veral beïnvloed deur die eiesoortige skoonheid van die Weskus.

Daarna volg die selfstandige bundel *Tjienkerientjee se oog is swart*. Die gedigte in die bundel is merendeels liries en eenvoudig, maar bevat nogtans heelwat diepte. Daar is baie natuurwaarnemings in die bundel, wat sy op knap wyse verbind met persoonlike en filosofiese simboliek. Hoewel die oorwegende toonaard melankolies is, skryf sy ook 'n aantal ironiese verse.

#### Versamelbundels 
Haar gedig *Window dressing* word onder andere vir Hoër Graad onderrig in Afrikaans aan Wes-Kaapse skole voorgeskryf. Van haar gedigte word opgeneem in versamelbundels soos *Nuwe verset*, *Sy sien webbe roer*, *Majesteit, die kat* en ''Die Afrikaanse poësie in 'n duisend en enkele gedigte*. In 2020 word haar gedig ‘Grootmaakkind’ in *Vers en vrou* opgeneem. 

## Publikasies 
* **1994** – *Tjienkerientjee se oog is swart''

## Verwysings
Grammistinae

**Grammistinae** is 'n sub-familie van visse wat hoort tot die familie *Serranidae*. Hierdie sub-familie staan ook bekend as die *Seepvisse* en is na-verwant aan die klipkabeljoue. Hulle vel skei 'n sluimerige lagie bitter toksien af wanneer hule bedriegd voel om nie prooi te val vir roofvisse nie.

## Genera 
Die volgende genera en gepaardgaande spesies kom aan die Suid-Afrikaanse kus voor:

: *Aulacocephalus*
:: *Aulacocephalus temminckii* – Gouelint-seepvis

: *Belonoperca*
:: *Belonoperca chabanaudi* – Pylkop-seepvis

: *Grammistes*
:: *Grammistes sexlineatus* – Sesstreep-seepvis

: *Pogonoperca*
:: *Pogonoperca punctata* – Spikkel-seepvis

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Verwysings
Eugenio Garin

**Eugenio Garin** (9 Mei 1909 – 29 Desember 2004) was 'n Italiaanse filosoof en Renaissance geskiedkundige. Hy word beskou as 'n kenner oor die kulturele geskiedenis van die Renaissance. Gebore in  Rieti, studeer Garin filosofie aan die  Universiteit van Florence. Hy gradueer in 1929, en word 'n professor in filosofie aan die *licei scientifici di Palermo* en die Universiteit van  Cagliari. Garin begin doseer by sy alma mater in 1949 tot 1974. Daarna werk hy by die  *Scuola Normale di Pisa* tot sy aftrede 1984. Hy was ook die redakteur van die joernale *Rinascimento* and *Il Giornale Critico della Filosofia Italiana*.

## Werke 
* *Giovanni Pico della Mirandola* (1937)
* *Il Rinascimento italiano* (1941)
* *Storia della filosofia italiana* (1947, 1966, 1978); Engelse vertaling : *History of Italian Philosophy*. (Amsterdam/New York, 2008)
* ''L'Umanesimo italiano* (1952); Engelse vertaling: *Italian humanism; philosophy and civic life in the Renaissance* (New York, 1965)
* *Medioevo e rinascimento* (1954)
* *Cronache di filosofia italiana* (1900-1943) (1955)
* *L'educazione in Europa* 1400-1600 (1957)
* *La filosofia come sapere storico* (1959)
* *La cultura italiana tra Ottocento e Novecento* (1962)
* *Scienza e vita civile nel Rinascimento italiano* (1965); Engelse vertaling : *Science and civic life in the Italian renaissance* (New York, 1969)
* *Ritratti di umanisti* (Firenze: Sansoni 1967)
* *Dal Rinascimento all'Illuminismo*, (1970)
* *Intellettuali italiani del XX secolo*, (1974)
* *Rinascite e rivoluzioni* (1975)
* *Lo zodiaco della vita*, (1976); Engelse vertaling: *Astrology in the Renaissance: the zodiac of life* (London, 1983)
* *Filosofia e scienze nel Novecento*, (1978)
* *Tra due secoli* (1983)
* *Ermetismo del Rinascimento* (1988)
* Umanisti artisti scienziati. Studi sul Rinascimento italiano (1989)
* *Gli editori italiani tra Ottocento e Novecento'' (1991)
Kirk Douglas

**Kirk Douglas** (gebore as **Issur Danielovitch**; 9 Desember 1916 - 5 Februarie 2020) was ’n Amerikaanse akteur, vervaardiger, regisseur en skrywer. Ná arm kinderjare as een van sewe kinders van Poolse immigrante, het hy sy rolprentdebuut in 1946 in *The Strange Love of Martha Ivers* (saam met Barbara Stanwyck) gemaak as ’n jong, onsekere en jaloerse man wat deur ’n ouer vrou oorheers word. Dit was die eerste en laaste keer dat hy die rol van ’n swakkeling gespeel het. 

Hy was twee keer getroud, eers met Diana Dill in 1943, hulle skei in 1951 en met Anne Buydens in 1954 wat hom oorleef het.

In die 1950's en 1960's het hy ’n groot aantrekking by die loket geword. Hy is bekend vir sy ernstige dramas, onder meer Wilde Weste- en oorlogsprente. 

## Loopbaan 
duimnael|links|180px|Saam met Eve Miller in *The Big Trees* (1952).

In 1949, ná ’n hoofrol as ’n boksheld in *Champion*, waarvoor hy vir ’n Oscar benoem is, het Douglas ’n ster geword. Sy toneelspelstyl het berus op die uitdrukking van groot konsentrasie, realisme en kragtige emosies. Van sy eerste rolprente was *Young Man with a Horn*, saam met Lauren Bacall (1950), die omstrede *Ace in the Hole* (1951) en *Detective Story* (1951). Hy het sy tweede Oscar-benoeming gekry vir sy dramatiese rol in *The Bad and the Beautiful* (1952), saam met Lana Turner. Sy kragtige vertolking van Vincent van Gogh in *Lust for Life* (1956) word as een van beste vertonings beskou. 

In 1955 het hy Bryna Productions gestig wat rolprente so uiteenlopend soos *Paths of Glory* (1957) en *Spartacus* (1960) vervaardig het. Hy het in albei prente gespeel en saam met die destyds onbekende regisseur Stanley Kubrick gewerk. Hy het *Lonely Are the Brave* (1962), wat as ’n kultusfliek beskou word, vervaardig en daarin gespeel. Dit was sy eie gunstelingrol.

In *Seven Days in May* (1964) het hy saam met Burt Lancaster gespeel saam met wie hy sewe prente gemaak het. In 1963 het hy in die Broadway-toneelstuk ''One Flew Over the Cuckoo's Nest'' gespeel. Hy het die storie gekoop en later vir sy seun, Michael Douglas, gegee – dié het die bekroonde prent met Jack Nicholson daarin gemaak.

Douglas het drie Oscar-benoemings gekry en op die 68ste Oscar-toekenningsaand in 1996 die Oscar vir lewenslange bedrae tot die rolprentbedryf gewen. Hy het ook 10 romans en memoires geskryf. Hy is tans no. 17 op die Amerikaanse Rolprentinstituut se lys van die grootste manlike rolprentlegendes van klassieke Hollywoodse rolprente, en eerste van die lewende akteurs op die lys. Nadat hy in 1991 net-net ’n helikopterongeluk oorleef en in 1996 ’n beroerte gehad het, fokus hy daarop om sy spirituele en godsdienslewe te verbeter. 

## Verwysings 
## Bronne 
*15px Hierdie artikel is vertaal uit die Engelse Wikipedia

## Eksterne skakels 
* Kirk Douglas by Huffington Post
* ’n Onderhoud met Kirk Douglas
* 
* 
*
Somaliërs

: *Hierdie artikel handel oor die etniese groep. Vir die taal, sien Somalies.*

Die **Somaliërs** (Somalies: *Soomaali*; Arabies: صومال) is 'n etniese groep inheems aan die Horing van Afrika. Hulle praat Somalies as moedertaal en Arabies as tweede taal. Somaliërs vorm die titulêre nasie van Somalië (12,3 miljoen) en belangrike minderhede in die buurlande Djiboeti (464&nbsp;400), Ethiopië (4,6 miljoen), Jemen (200&nbsp;000) en Kenia (2,4 miljoen). As gevolg van die Somaliese burgeroorlog het die Somaliese Diaspora ook in lande soos Australië, Kanada, Nieu-Seeland, Suid-Afrika, die Verenigde Koninkryk, die Verenigde State asook in verskeie Asiatiese en Europese lande gevestig. Wêreldwyd leef tussen 16 en 20 miljoen Somaliërs, met 'n groot aantal aan vlugtelinge.

[duimnael|links|[Central Intelligence Agency|CIA-kaart van die Somaliërs se verspreiding in 2002]]
[duimnael|links|Verspreiding van die [Somaliese Diaspora in 2006]]
Somaliërs en hul taal Somalies behoort tot die Koesjitiese tak van die Afro-Asiate. Hulle is oorwegend aanhangers van die Islamitiese godsdiens (Soennitiese en Soefisme met 'n klein minderheid van Sjiïete). Somaliërs beoefen tradisioneel die makmaak van diere soos beeste, bokke en skape. Die Somaliese samelewing is organiseer in klane, waartoe elke Somaliër deur sy vaderlike afkoms behoort.

Die Somaliërs vorm die derde grootste etniese groep in Ethiopië na die Oromo en die Amhare en vorm die titulêre nasie van die Ogaden-streek, een van nege etniese streke in Ethiopië. In Djiboeti is sowat 60% van die bevolking etniese Somaliërs, die grootste etniese groep nog voor die Afar met 35%.

In Suid-Afrika het sedert 1991 ten minste 40&nbsp;000 Somaliërs gevestig, veral in groot stede soos Johannesburg, Durban, Kaapstad en Pretoria. Hulle het vinnig in die kommersiële sektor gevestig en werksgeleenthede vir hulself geskep en hul eie winkels geopen.

## Verwysings 
## Eksterne skakels 
*
Yolandi Visser

**Anri du Toit** (gebore op 1 Desember 1984) beter bekend onder haar verhoognaam **Yolandi Visser** (gestileerde vorm: **¥o-landi Vi$$er**) is veral bekend as 'n sangeres in die Suid-Afrikaanse rap-rave musiekgroep, Die Antwoord.

## Persoonlike lewe 
Du Toit is in Port Alfred, Oos-Kaap, Suid-Afrika gebore. Sy het 'n dogter, Sixteen Jones (gebore in 2006), met haar musikale vennoot, Watkin Tudor Jones (verhoognaam Ninja).

## Diskografie 
; Met The Constructus Corporationxxxx
* *The Ziggurat* (2003)

; Met MaxNormal.TV
* *Rap Made Easy* (2007)
* *Good Morning South Africa* (2008)

; Met Die Antwoord
* *$O$* (2009)
* *5* (2010)
* *TEN$ION* (2012)
* *Donker Mag* (2014)
* *Chappie* (2015)
Bonang Matheba

**Bonang Matheba** (* 25 Junie 1987, Mahikeng) is 'n Suid-Afrikaanse TV-aanbieder, radiopersoonlikheid en sakevrou. Sy is veral bekend vir haar aanbieding van die gewilde SABC 1-musiekprogram "Live Amp" (voorheen bekend as "Live").

Sy is tans 'n aanbieder op SABC 3 se TV-tydskrifprogram Top Billing. Sy is ook 'n omroeper van die radioprogram "The Front Row" op die SABC-radiostasie Metro FM.

Op Sondagaand 13 Augustus 2023 was sy die gasvrou/aanbieder van die Mej. Suid-Afrika-kompetisie se glansryke finaal en kroning by die SunBet-area te Time Square in Pretoria.

## Verwysings
Massingirdam

[duimnael|links|'n [Nasa-Satellietfoto van die dam]]
Die **Massingirdam** is 'n groot dam in die Rio dos Elefantes (Olifants of Lepelle), in Gazaprovinsie, Mosambiek. Dit is genoem na die dorp Massingir in die Massingirdistrik.

Die Shingwedzirivier vloei naby aan die noordoostelike oewer van die reservoir en sluit by die Rio dos Elefantes aan ongeveer 12&nbsp;kilometer (7,5&nbsp;myl) stroomaf van die damwal.

## Eksterne skakels
Gérard Depardieu

[duimnael|links|180px|Depardieu in 1994 in [Cannes.]]

**Gérard Xavier Marcel Depardieu** (IFA: ʒeʁaʁ dəpaʁdjø; 27 Desember 1948) is ’n Franse akteur, rolprentmaker en sakeman. Hy is een van die besigste akteurs in die bedryf en was sedert 1967 in sowat 170 rolprente.

## Loopbaan 
Depardieu het op 16 jaar na Parys verhuis en in die nuwe komedieteater Café de la Gare begin toneelspeel. Hy het ook dans onder Jean-Laurent Cochet studeer.

Sy deurbraakrol was in 1974 in die Franse komedie *Les Valseuses* (*Going Places*). Ander vroeë rolle sluit in die epiese *1900* saam met Robert de Niro (1976); *The Last Metro* (1980), waarvoor hy die Franse César-prys gewen het; *Police* (1985), waarvoor hy die prys vir beste akteur op die Venesiese Rolprentfees gekry het; *Jean de Florette* (1986) en *Cyrano de Bergerac*. Vir laasgenoemde het hy die prys vir beste akteur op die Cannes-rolprentfees en sy tweede César gewen, asook ’n Oscar-benoeming vir beste akteur gekry.

Hy was ook te sien in *Green Card* (1990), waarvoor hy ’n Golden Globe gewen het, en daarna in verskeie groot Hollywood-flieks, soos *1492: Conquest of Paradise* (1992), *Hamlet* (1996) en *Life of Pi* (2012).

Hy is ’n kavalier van die Franse Erelegioen en van die Nasionale Meriete-orde. Hy het in Januarie 2013 Russiese burgerskap gekry en het in dieselfde maand ’n kulturele ambassadeur van Montenegro geword.

## Verwysings 
## Eksterne skakels 
* 
* 
* 15px Hierdie artikel is vertaal uit die Engelse Wikipedia
Jessica Lange

**Jessica Phyllis Lange** (gebore op 20 April 1949) is ’n Amerikaanse aktrise wat in rolprente, die teater en op televisie verskyn het. Sy het onder meer twee Oscars, drie Emmys en vyf Golden Globes gewen. Die tydskrif *Entertainment Weekly* het haar in 1998 gelys as een van die 25 grootste aktrises van die 1990's.

## Loopbaan 
Lange is ontdek terwyl sy deeltydse modelwerk gedoen het. Sy het haar rolprentdebuut in 1976 in *King Kong* gemaak en daarvoor haar eerste Golden Globe gewen. In 1982 was sy die eerste aktrise in 40 jaar wat in dieselfde jaar twee Oscar-benoemings gekry het: sy het haar tweede Golden Globe en die Oscar vir beste vroulike byspeler gewen vir haar rol as ’n sepiester in *Tootsie*, en is vir ’n Oscar vir beste aktrise benoem vir haar vertolking van die gekwelde aktrise Frances Farmer in *Frances*. Lange het ook Oscar-benoemings gekry vir *Country* (1984), *Sweet Dreams* (1985) en *Music Box* (1989), voordat sy ’n Oscar en haar derde Golden Globe gewen het vir die rol van ’n huisvrou met bipolêre gemoedsteuring in *Blue Sky* (1994).

Sy is net die tweede aktrise in die geskiedenis (naas Meryl Streep) wat ’n Oscar vir beste aktrise gewen het nadat sy een vir beste vroulike byspeler gewen het – sy het dié rekord amper 20 jaar lank gehou voordat Cate Blanchett dit in 2014 reggekry het.

Haar ander prente sluit in *All That Jazz* (1979), *The Postman Always Rings Twice* (1981), *Crimes of the Heart* (1986), ''Men Don't Leave* (1990), *Cape Fear* (1991), *Rob Roy* (1995), *A Thousand Acres* (1997), *Cousin Bette* (1998), *Titus* (1999), *Big Fish* (2003), *Don't Come Knocking* (2005), *Bonneville* (2006), *The Vow* (2012), *In Secret* (2013), *The Gambler* (2014) en *Wild Oats* (2016).

Lange het haar Broadway-debuut in 1992 as Blanche DuBois gemaak in *A Streetcar Named Desire*, en haar West End-debuut in 1996 in dieselfde rol. Ander verhoogoptredes sluit in *Long Day's Journey into Night* (2000), waarvoor sy benoem is vir ’n Olivier-prys as beste aktrise, *The Glass Menagerie* (2005) en weer *Long Day's Journey Into Night* (2016). Sy het haar eerste Emmy gewen vir haar uitbeelding van Jackie Onassis se bekende tante, Big Edie, in *Grey Gardens* (2009), en haar eerste Screen Actors Guild Award, vyfde Golden Globe en tweede Emmy vir haar spel in *American Horror Story'' se eerste en derde seisoen (2011–2015).

Lange is ook ’n fotograaf met twee gepubliseerde boeke en ’n welwillendheidsambassadeur van Unicef.

## Verwysings 
## Eksterne skakels 
* 
* 
* 
* 
* 15px Hierdie artikel is vertaal uit die Engelse Wikipedia
Richard Harris

**Richard St John Harris** (1 Oktober 1930 – 25 Oktober 2002) was ’n Ierse akteur, sanger, skrywer, vervaardiger, regisseur en draaiboekskrywer.

## Loopbaan 
Harris het op die verhoog en in talle rolprente verskyn. Hy het sy debuut in 1958 in die prent *Alive and Kicking* gemaak en in 1959 in die West End die hoofrol in die toneelstuk *The Ginger Man* gespeel. Hy was ook in *Mutiny on the Bounty* (1962). Sy eerste hoofrol in ’n fliek was in *This Sporting Life* (1963), as ’n bitter jong steenkoolmyner wat ’n bekende rugbyspeler word.

Ander rolle sluit in koning Arthur in *Camelot* (1967), ’n aristrokraat en gevangene in *A Man Called Horse* (1970), ’n skutter in Clint Eastwood se western *Unforgiven* (1992), keiser Marcus Aurelius in *Gladiator* (2000) en Albus Dumbledore in die eerste twee *Harry Potter*-flieks (2001 en 2002). 

Harris het ook ’n top-10-treffer in Brittanje en die VSA gehad met sy 1968-weergawe van Jimmy Webb se liedjie "MacArthur Park", wat goue status verwerf het.

## Verwysings 
## Eksterne skakels 
* 
* 
* The Round Table, die Richard Harris-aanhangerwebtuiste
* Dumbledore-aanhalings
* 
*15px Hierdie artikel is vertaal uit die Engelse Wikipedia
Dorp (dubbelsinnig)

**Dorp** het verskeie betekenisse
* Dorp, 'n nedersetting

Dit kan egter ook na een van die volgende verwys:
* Dorp (musiekgroep), 'n Suid-Afrikaanse musiekgroep in Londen.
* New Dorp, 'n distrik van Staten-Eiland in New York Stad, VSA.

## Sien ook 
* Lys van dorpe in Suid-Afrika